The Platinum Collection (Kemal Monteno)
The Platinum Collection jeste drugi kompilacijski album Kemala Montena. Objavila ga je izdavačka kuća City Records iz Beograda u CD izdanju i na kaseti 2007. godine. Album sadrži šesnaest pjesama, koje predstavljaju pregled nekih od njegovih značajnijih radova snimljenih tokom njegove dugogodišnje pjevačke karijere. Ovaj kompilacijski album sastavljen je od kombinacije pop muzike, šlagera i laganih šansona, koje su uvijek bile dio pjevačkog repertoara Kemala Montena. Muziku i tekstove napisali su Kemal Monteno i drugi poznati kompozitori ove vrste muzike, a aranžmane za većinu pjesama uradio je Stipica Kalođera. Zanimljivost na ovom kompilacijskom albumu su pjesme koje je Kemal Monteno otpjevao u duetu sa drugim poznatim solo izvođačima i grupama iz bivše Jugoslavije. Objavljen je tri godine nakon njegovog studijskog albuma pod nazivom "Dunje i kolači".